CELEX: 32010R0277
Language: mt
Date: 2010-03-31 00:00:00
Title: Regolament tal-Kummissjoni (UE) Nru 277/2010 tal- 31 ta’ Marzu 2010 dwar l-awtorizzazzjoni ta’ 6-phytase bħala addittiv mal-għalf għat-tjur tal-irziezet għas-simna u t-tgħammir għajr għad-dundjani għas-simna, għat-tjur tal-irziezet għall-bajd u għall-ħnieżer għajr dawk femminili (detentur tal-awtorizzazzjoni Royal Oy) (Test b’relevanza għaż-ŻEE)

1.4.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 86/13
            
         REGOLAMENT TAL-KUMMISSJONI (UE) Nru 277/2010
   tal-31 ta’ Marzu 2010
   dwar l-awtorizzazzjoni ta’ 6-phytase bħala addittiv mal-għalf għat-tjur tal-irziezet għas-simna u t-tgħammir għajr għad-dundjani għas-simna, għat-tjur tal-irziezet għall-bajd u għall-ħnieżer għajr dawk femminili (detentur tal-awtorizzazzjoni Royal Oy)
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta’ addittivi għall-użu fin-nutrizzjoni tal-annimali u għar-raġunijiet u l-proċeduri għall-għoti ta’ din l-awtorizzazzjoni.
            
         
               (2)
            
            
               B’konformità mal-Artikolu 7 tar-Regolament (KE) Nru 1831/2003, intbagħtet applikazzjoni għall-awtorizzazzjoni tal-preparazzjoni stipulata fl-Anness ta’ dan ir-Regolament. Dik l-applikazzjoni kienet akkumpanjata bid-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna l-awtorizzazzjoni tal-enzima 6-phytase (KE 3.1.3.26) manifatturata mit-Trichoderma reesei (CBS 122001) bħala addittiv mal-għalf għat-tjur tal-irziezet għas-simna u t-tgħammir għajr għad-dundjani għas-simna, għat-tjur tal-irziezet għall-bajd u għall-ħnieżer għajr dawk femminili, li għandha tiġi klassifikata fil-kategorija tal-addittivi “addittivi żuotekniċi”.
            
         
               (4)
            
            
               L-Awtorità Ewropea tas-Sigurtà fl-Ikel (l-Awtorità) ikkonkludiet, fl-opinjoni tagħha tal-11 ta’ Novembru 2009 (2), li is-6-phytase (KE 3.1.3.26) immanifatturata minn Trichoderma reesei (CBS 122001) ma għandhiex effett negattiv fuq saħħet l-annimali, saħħet il-bniedem jew fuq l-ambjent, u li l-użu ta’ dik il-preparazzjoni jista’ jtejjeb il-prestazzjoni tal-annimali. L-Awtorità ma tqisx li hemm bżonn ta’ rekwiżiti speċifiċi ta’ sorveljanza wara t-tqegħid fis-suq. Hija vverifikat ukoll ir-rapport dwar il-metodu ta’ analiżi tal-addittiv fl-għalf imressaq mil-Laboratorju Komunitarju ta’ Referenza stabbilit bir-Regolament (KE) Nru 1831/2003.
            
         
               (5)
            
            
               L-evalwazzjoni ta’ din il-preparazzjoni turi li l-kundizzjonijiet għall-awtorizzazzjoni, kif stipulati fl-Artikolu 5 tar-Regolament (KE) Nru 1831/2003, huma ssodisfati. Għaldaqstant, l-użu ta’ din il-preparazzjoni għandu jiġi awtorizzat, kif speċifikat fl-Anness ta’ dan ir-Regolament.
            
         
               (6)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ “addittivi żuotekniċi” u parti mill-grupp funzjonali “sustanzi li jsaħħu d-diġestibilità”, hija awtorizzata bħala addittiv fl-għalf tal-annimali suġġetta għall-kundizzjonijiet stipulati f’dan l-Anness.
   Artikolu 2
   Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-31 ta’ Marzu 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  Il-Ġurnal tal-EFSA 2009; 7(11):1380.
   
      ANNESS
      
                  Numru ta’ identifikazzjoni tal-addittiv
               
               
                  Isem id-detentur tal-awtorizzazzjoni
               
               
                  Addittiv
               
               
                  Kompożizzjoni, formula kimika, deskrizzjoni, metodu analitiku
               
               
                  Speċi jew kategorija tal-annimali
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu tal-awtorizzazzjoni
               
            
                  Unitajiet ta’ attività/kg ta’ għalf sħiħ b’kontenut ta’ umdità ta’ 12 %
               
            
                  
                     Kategorija ta’ addittivi żuotekniċi. Grupp funzjonali: sustanzi li jsaħħu d-diġestibilità
                  
               
            
                  4a12
               
               
                  Roal Oy
               
               
                  6-phytase
                  KE 3.1.3.26
               
               
                  
                               
                           
                           
                              Kompożizzjoni tal-addittiv
                              
                                           
                                       
                                       
                                          Preparazzjoni ta’ 6-phytase (KE 3.1.3.26) immanifatturata minn Trichoderma reesei
                                          
                                       
                                    
                                           
                                       
                                       
                                          (CBS 122001) b’attività minima ta’:
                                          
                                                       
                                                   
                                                   
                                                      40 000  PPU (1)/g f’għamla solida
                                                   
                                                
                                                       
                                                   
                                                   
                                                      10 000  PPU/g f’għamla likwida
                                                   
                                                
                                    
                        
                               
                           
                           
                              Karatterizzazzjoni tas-sustanza attiva
                              6-phytase (KE 3.1.3.26) immanifatturata minn Trichoderma reesei (CBS 122001)
                           
                        
                               
                           
                           
                              Metodu analitiku (2)
                              
                              Metodu kolorimetriku li jikkwantifika l-attività ta’ 6-phytase billi jkejjel il-fosfat inorganiku rilaxxat mis-sodium phytate billi janalizza l-kulur iffurmat bit-tnaqqis ta’ kumpless ta’ phosphomolybdate.
                           
                        
               
                  Tjur tal-irziezet għat-tismin u t-tgħammir għajr id-dundjani għat-tismin
               
               
                  —
               
               
                  250 PPU
               
               
                  —
               
               
                  
                              1.
                           
                           
                              Fl-istruzzjonijiet għall-użu tal-addittiv u l-pretaħlita, indika t-temperatura għall-ħażna, kemm tista’ ddum il-ħażna, u l-istabbiltà għall-pelleting.
                           
                        
                              2.
                           
                           
                              Doża massima rakkomandata għal kull kilogramm ta’ għalf komplet għall-ispeċi awtorizzati kollha: 1 000  PPU
                           
                        
                              3.
                           
                           
                              Għall-użu f’għalf li fih aktar minn 0,23 % ta’ fosforu magħqud mal- phytin.
                           
                        
                              4.
                           
                           
                              Għas-sikurezza: protezzjoni għan-nifs, nuċċalijiet u ngwanti għandhom jintużaw waqt l-immaniġġjar.
                           
                        
               
                  21.4.2020
               
            
                  tjur tal-irziezet għall-bajd
               
               
                  125 PPU
               
            
                  Ħnieżer għajr dawk femminili
               
               
                  250 PPU
               
            
         (1)  1 PPU huwa l-ammont ta’ enżima li jillibera 1 μmol ta’ fosfat inorganiku mis-sodium phytate fil-minuta f’pH = 5.0 u 37 °C.
      
         (2)  Id-dettalji tal-metodi analitiċi huma disponibbli fl-indirizz li ġej tal-Laboratorju ta’ Referenza Komunitarju: www.irmm.jrc.be/crl-feed-additives